open-index/open-wikipedia-markdown huggingface dataset:
Пятро Панч

**Пятро Панч**, сапр. **Пётр Іосіфавіч Панчанка** (; , Валкі — , Кіеў) — украінскі пісьменнік. Лаўрэат Дзяржаўнай прэміі Украіны (1966).

## Жыццяпіс 
Скончыў землямерную школу ў Палтаве, Адэскае артыстычнае вучылішча (1916). Служыў у Арміі УНР, а затым у Чырвонай Арміі (1919—1921). У 1941—1945 — адказны рэдактар радыёстанцыі «Савецкая Украіна». Пахаваны на Байковых могілках.

## Творчасць 
Дэбютаваў у друку ў 1921 годзе. Асноўная тэма творчасці — станаўленне асобы ў новых умовах: зборнікі апавяданняў і аповесцей «Блакітныя эшалоны» (1928), «Нараджэнне» (1932), раман «Аблога ночы» (1935). Аўтар вядомага гістарычнага рамана «Гаманіла Украіна» (1954) пра казацка-сялянскую вайну ў 1648—1654 гг. Таксама пісаў для дзяцей: зборнікі апавяданняў «Будзем лятаць» (1935), «Добрыя дзеці» (1959), аповесць «Сын Тарашчанскага палка» (1937).

Творы П. Панча перакладзены на шмат моў.

## Прызнанне 
Лаўрэат Дзяржаўнай прэміі Украіны імя Т. Шаўчэнкі (1966) за аўтабіяграфічную аповесць «На Калінавым мосце» (1965).

## Асноўная бібліяграфія 
* Гомоніла Україна: Роман. — К.: Дніпро, 1991. — 523 с.
* Дорогий подарунок: Повісті, оповідання. — К.: Веселка, 1988. — 303 с.
* З моря; Голубі ешелони; Олександр Пархоменко: Повісті. — К.: Молодь, 1979. — 280 с.
* На Калиновім мості: Повість минулих літ. — К.: Молодь, 1987. — 256 с.
* Повісті. Оповідання. Гуморески. Казки. — К.: Наук. думка, 1985. — 574 с.
* Про вас і для вас: Оповідання, казки та гуморески. — К.: Веселка, 1965. — 144 с.
* Син Таращанського полку: Повісті, оповідання, казки. — К.: Веселка, 1985. — 206 с.
* Твори. — К.: Молодь, 1971. — 444 с.

## Беларускія пераклады 
* Зямля / п. Купалы (1928)
* Блакітныя эшалоны (*Голубі ешелони*) / Пераклад Л. Калюгі, К. Чорнага (1930)
* Малы партызан / Пераклад Вінаградава (Беларускае дзяржаўнае выдавецтва, 1934)

## Літаратура 
* Дончик В. Невіддільно від народу: До 90-річчя від дня народження П. Й. Панча // Наука і культура. Україна, 1981. — К., 1982. — С. 512—517;
* Дончик В. Петро Панч // Панч П. На Калиновім мості: Повість минулих літ. — К., 1987. — С. 246—254;
* Дяченко О. Щедрий талант: До 90-ліття від дня народження // Література. Діти. Час, 1981. — К., 1981. — С. 169—172;
* Петро Панч // Білецький О. І. Літературно-критичні статті. — К., 1990. — С. 151—160;
* Петро Панч // Веселка: Антологія української літератури для дітей. — К., 1985. — Т.3. — С. 158—159;
* Петро Панч (1891—1978) // Кодлюк Я. П., Одинцова Г. С. Розповіді про письменників. — Тернопіль, 2002. — С. 69-71;
* Петро Панч (1891—1978) // Рідне слово. Українська дитяча література: Хрестоматія. — К., 1999. — Кн.2. — С. 149—151;
* Петро Панч (4.11.1891-1.12.1978) // Українська дитяча література: Хрестоматія. — К., 1992. — Ч.2. — С. 102.
* Таланчук О. Шкільна бібліотека Петра Панча // Панч П. Дорогий подарунок: Повісті, оповідання. — К., 1988. — С. 5-14.

Катэгорыя:Пісьменнікі Украіны
Катэгорыя:Украінамоўныя пісьменнікі
Катэгорыя:Лаўрэаты Нацыянальнай прэміі Украіны імя Тараса Шаўчэнкі
Катэгорыя:Нарадзіліся ў Харкаўскай вобласці
Вышэйшая ліга чэмпіянату Беларусі па футболе 2010

**Вышэйшая ліга чэмпіянату Беларусі па футболе 2010** (20-ы чэмпіянат Рэспублікі Беларусь па футболе ў Вышэйшай лізе) — чэмпіянат па футболе сярод беларускіх каманд 2010 года.

У турніры прымала ўдзел 12 каманд. Турнір прайшоў у тры кругі: спачатку 12 каманд вышэйшай лігі правялі класічны двухкругавы турнір — хатнія і гасцявыя матчы, а потым у трэцім круге згулялі паміж собой яшчэ па аднаму разу, пры гэтым каляндар трэцяга круга нацыянальнага першынства быў вызначаны шляхам жараб’ёўкі. Вышэйшая ліга ўпершыню праходзіла ў такім фармаце.

Чэмпіёнскі тытул пяты раз запар заваяваў клуб БАТЭ з Барысава (сёмы тытул у гісторыі клуба).

## Змены ў параўнанні з папярэднім сезонам 
### Клубы, якія выйшлі ў Вышэйшую лігу з Першай лігі 
* ФК «Белшына» Бабруйск

### Клубы, якія страцілі месца ў Вышэйшай лізе па выніках сезона 2009 
* ФК «Гомель»
* ФК «Граніт» Мікашэвічы
* ФК «Смаргонь»

### Перайменаванні клубаў пасля сезона 2009 
* ФК МТЗ-РІПА Мінск змяніў назву на ФК «Партызан» Мінск

## Клубы-ўдзельнікі 

### Трэнеры і капітаны 
### Прадстаўніцтва па рэгіёнах 
Упершыню ў гісторыі адзін з рэгіёнаў не быў прадстаўлены ў вышэйшай лізе.

### Стадыёны 
## Турнірная табліца 
### Лідары чэмпіянату 

ImageSize = width:800 height:80
PlotArea = left:20 right:30 bottom:40 top:0
Period = from:1 till:33.9
ScaleMajor = unit:year increment:1 start:1
TimeAxis = orientation:horizontal
Colors =
  id:Dinamo-M  value:rgb(0.3,0.7,1)
  id:Minsk value:rgb(1,0.0,0.0)
  id:BATE value:rgb(0.5,0.5,1)
  id:Vitebsk value:rgb(0.0,0.0,0.3)
PlotData=
  bar:Position width:15 color:white align:center

  from:1 till:2 shift:(-10,19) text:"ДНМ" color:Dinamo-M 
  from:2 till:3 shift:(2,19) text:"МІН" color:Minsk
  from:3 till:5 shift:(2,19) text:"ВІЦ" color:Vitebsk
  from:5 till:33 shift:(37,19) text:"БАТЭ" color:BATE

## Статыстыка ігракоў 
### Бамбардзіры 
### Асістэнты 
Крыніца: Football.By

## Колькасць галоў 
### па турах 
|

|

|

|

|

|

|

|

|

|

|

|

|

|

|

|

|

|

|

|

|

|

|

|

|

|

|

|

|

|

|

|

|- align=center style="font-size:80%;"
|01||02||03||04||05||06||07||08||09||10||11||12||13||14||15||16||17||18||19||20||21||22||23||24||25||26||27||28||29||30||31||32||33||
|-
| colspan="31" |

|}
|}

### па кругах 
|

|

|- align=center style="font-size:80%;"
|01||02||03||
|-
| colspan="31" |

|}
|}

2010
Катэгорыя:Спорт у Беларусі ў 2010 годзе
Катэгорыя:2010 год у футболе
Карл VII (значэнні)

* Карл (VII) Сверкерсан — кароль Швецыі ў 1161—1167 гадах
* Карл VII (1403—1461) — кароль Францыі (1422—1461)
* Карл VII (1697—1745) — імператар Свяшчэннай Рымскай імперыі (1742—1745)
* Карл VII (1716—1768) — кароль Неапаля і Сіцыліі
Карл VI

* Карл VI, кароль Францыі
* Карл VI, імператар Свяшчэннай Рымскай імперыі
Святая Люцыя

**Святая Люцыя** (), або **Святая Люцыя з Сіракузаў**, у праваслаўі **Святая Лукія** — хрысціянская святая мучаніца. Дзень шанавання — 13 снежня.

## Жыццё і мучаніцтва 
Святая Люцыя нарадзілася ў Сіракузах на Сіцыліі прыкладна ў 286 г. Згодна мартырыю, яшчэ ў дзяцінстве яна патаемна дала зарок цноты для служэння Богу. Калі яна дасягнула шлюбнага ўзросту, маці знайшла ёй жаніха з паганскай сям'і. Дзяўчына звярнулася з малітвамі да Бога. Яе маці захварэла, і Люцыя ўгаварыла яе звярнуцца да гаючых мошчаў Святой Агаты ў Катаніі. Люцыя суправаджала маці, і пасля ўрачыстага набажэнства ўначы да яе з'явілася Святая Агата, якая заявіла, што малітвы Люцыі выратавалі маці, і прадракла тое, што сваёю цнотай дзяўчына пабудуе Божы храм.

Пасля цудоўнага акрыяння маці блаславіла дачку на хрысціянскі подзвіг. Аднак рашэнне застацца ў цноце і раздача маёмасці бедным не спадабаліся яе жаніху. Ён абвінаваціў дзяўчыну перад судом у падмане, растратах і спавяданні хрысціянства, забароненага імператарам Дыяклетыянам. На судзе Люцыя прызналася, што з'яўляецца хрысціянкай і гэтым раз'юшыла суддзю. Ён загадаў кінуць яе да блудніц. Аднак здарыўся цуд — ніхто не здолеў зрушыць святую з месца. Вакол дзяўчыны запалілі вогнішча, а саму яе палівалі алеям. Вогнішча не прычыніла ёй шкоды. Тады суддзя загадаў перарэзаць ёй горла. Але і пасля гэтага яна заставалася жывой, пакуль не спавядалася святару. Паміраючы, святая суцяшала хрысціян і прадракла хуткі канец ганенняў.

Святая Люцыя памерла 13 снежня 304 г. Праз некалькі месяцаў адмовіўся ад пасады імператар Дыяклетыян. У 312 г. імператарам стаў Канстанцін I Вялікі, які скончыў ганенні на хрысціян і сам прыняў хрысціянства.

## Мошчы 
Існуюць дзве традыцыі захавання мошчаў Святой Люцыі. Паводле першай, яны 400 гадоў захоўваліся на Сіцыліі, пасля былі перапраўлены на Апенінскі паўвостраў і ў выніку да пач. XII ст. апынуліся ў адным з кляштароў Шпаерскаяй дыяцэзіі. Паводле другой, яны захоўваліся ў Канстанцінопале. У 1204 г. пад час трэцяга крыжовага паходу іх захапілі венецыянцы. У 1513 г. галава святой была перададзена катэдры Буржа. У XVIII ст. частку рукі направілі ў Рым папе Бенедыкту XIII.

## Шанаванне 
Святая Люцыя шануецца ўсімі хрысціянамі. Лічыцца заступніцай сляпых і хворых на вочы, хворых дзяцей. Культ святой шырока распаўсюджаны ў Італіі, асабліва ў Венецыі. Дзень узнясення Святой Люцыі (13 снежня) шырока святкуецца ў Швецыі, у Сент-Люсіі з'яўляецца нацыянальным святам.

## Спасылкі 
* Святая Люцыя, панна і мучаніца
* St. Lucy
* Лукия Сиракузская
* Шведы святкуюць дзень святой Люсіі
* Сначала венецианцы, потом — христиане
* В Венеции на мощах святой мученицы Лукии Сиракузской совершено православное богослужение 
* National Day aka The Feast of St. Lucy 

Катэгорыя:Свяшчэннамучанікі
Катэгорыя:Каталіцкія і праваслаўныя святыя
Катэгорыя:Пахаваныя ў Венецыі
Карл VII Альбрэхт

**Карл VII Альбрэхт** (, , Брусель — , Мюнхен) — імператар Свяшчэннай Рымскай імперыі з 14 студзеня 1742 года, кароль Чэхіі з 7 снежня 1741 года, курфюрст Баварыі (Карл Альбрэхт) з 26 лютага 1726 года.

## Да абрання імператарам 
Нарадзіўся ў 1697 годзе, сын Максіміліяна II Эмануіла, курфюрста баварскага, у той час намесніка Іспанскіх Нідэрландаў; пасля заваявання баварскіх земляў (1704) імператарам Іосіфам I адведзены быў у палон; атрымаў свабоду паводле Раштацкага міру. У 1717 годзе камандаваў баварскай дывізіяй на вайне з туркамі, вылучыўся пры ўзяцці Бялграда. У 1731 годзе пратэставаў супраць прагматычнай санкцыі.

## Сям'я 
У 1722 годзе ажаніўся з Марый Амалій Аўстрыйскай (1701—1756), малодшай дачкой імператара Іосіфа I. Дзеці:
* Максіміліяна (1723);
* Марыя Антонія (1724—1780), жонка курфюрста Саксоніі Фрыдрыха Крысціяна;
* Тэрэза Бенедыкта (1725—1743);
* Максіміліян III Іосіф (1727—1777), будучы курфюрст Баварыі;
* Жазеф Людвіг (1728—1733);
* Марыя Ганна (1734—1776), жонка маркграфа Бадэн-Бадэна Людвіга Георга;
* Марыя Жазефа (1739—1767), жонка імператара Іосіфа II.

## Вайна за аўстрыйскую спадчыну 
Смерць імператара Карла VI (1740) прымусіла яго зноў выступіць са сваімі дамаганнямі і ўступіць у саюз з Францыяй і Іспаніяй (1741). З французска-баварскім войскам Карл увайшоў у Верхнюю Аўстрыю, заняў Лінц, прыняў тытул эрцгерцага аўстрыйскага, затым узяў у лістападзе 1741 года начным нападам Прагу і загадаў саслоўям прызнаць сябе каралём чэшскім.

Выбраны 24 студзеня 1742 года рымскім імператарам, ён адправіўся ў Франкфурт-на-Майне для каранацыі. Тым часам аўстрыйскія войскі зноў заваявалі Верхнюю Аўстрыю і Чэхію, занялі Баварыю і ўзялі Мюнхен. Перамогі імперскага генерала Секендорфа дазволілі Карлу вярнуцца ў Мюнхен (1743), але неўзабаве аўстрыйцы зноў уварваліся ў Баварыю, і імператар у чэрвені таго ж года павінен быў ізноў пакінуць сваю сталіцу. Калі яго саюзнікі, французы, былі разбіты Георгам II Англійскім, саюзнікам Марыі-Тэрэзіі, пры Дэтынгене (27 чэрвеня 1743) і адціснуты за Рэйн, яго выратаваў толькі новы саюз (Франкфурцкая унія), складзены 5 чэрвеня 1744 года з Фрыдрыхам II, які ўварваўся ў Чэхію і распачаў Другую сілезскую вайну.

Аўстрыйцы павінны былі пакінуць Баварыю, але Карл VII вярнуўся ў Мюнхен, толькі каб памерці. Ён быў цалкам перакананы ў сваім праве на Аўстрыю, але яму не хапала энергіі для паспяховай барацьбы за гэта права.

## Літаратура 
Яго дзённік за час вайны выдаў Heigel (Мюнхен, 1883). Ср. Heigel, «Der oesterr. Erbfolgestreit und die Kaiserwahl Karls VII» (Нердліген, 1877); яго ж, «Die Ansprüche des Kurfürsten Karl-Albert auf die österr. Erbfolge» (Нердліген, 1874); Uhde, «Die Kaiserkrönung Karls VII» («Historisches Taschenbuch», 1876).

## Спасылкі 
* 

Катэгорыя:Курфюрсты баварскія
Катэгорыя:Гісторыя XVIII стагоддзя
Катэгорыя:Вітэльсбахі
ARIA Charts

**ARIA Charts** — галоўны аўстралійскі хіт-парад музычных альбомаў і песень, публікуемы Аўстралійскай асацыяцыяй гуказапісных кампаній. Першы хіт-парад быў апублікаваны 26 чэрвеня 1988 года.

## Хіт-парады 
ARIA Charts складаецца з некалькі катэгорый:
* Weekly Top 100 highest selling music
* Weekly Top 100 highest selling music albums
* Weekly Top 40 highest selling music DVDs
* Weekly Top 50 highest selling physical singles
* Weekly Top 50 highest selling physical albums
* Weekly Top 40 highest selling digital tracks
* Weekly Top 40 highest selling «urban» releases
* Weekly Top 20 highest selling dance releases
* Weekly Top 20 highest selling country releases
* Weekly Top 50 highest DJ spins by registered DJs
* Yearly Top 100 End of Year charts profiling the year in music

## Сертыфікацыя ARIA 
## Спасылкі 
* Афіцыйны сайт

Катэгорыя:Хіт-парады
Катэгорыя:Хіт-парады Аўстраліі
Кінапрэмія

**Кінапрэ́мія** — кінематографічная ўзнагарода; можа ўручацца ў некалькіх намінацыях. У адрозненне ад кінафестывалю, кінапрэмія не суправаджаецца публічным паказам конкурсных фільмаў. Кінапрэмія звычайна прысуджаецца па выніках тайнага галасавання экспертаў — радзей па выніках абмеркавання журы.

## Вядомыя замежныя кінапрэміі 
* «Оскар»
* «Залаты глобус»
* «Сатурн»
* «BAFTA»

### Расійскія кінапрэміі 
* «Залаты арол»
* «Ніка»

## Гл. таксама 
* Кінафестываль
* AVN Awards
* Young Artist Award

Катэгорыя:Кінематограф
Катэгорыя:Прэміі ў галіне мастацтваў
Кінафестываль

[thumb|right|250px|Кінафестываль у [Ротэрдаме (2007).]]
**Кінафестываль** — фестываль твораў кінамастацтва. Кінафестываль звычайна суправаджаецца публічным паказам шматлікіх фільмаў і прыездам іх аўтараў. Падчас большасці фестываляў праводзіцца конкурс фільмаў, па выніках якога ўручаюцца прызы (гран-пры, прыз гледачовых сімпатый і іншыя). Вынікі конкурса звычайна ацэньвае экспертнае журы — радзей праводзіцца галасаванне экспертаў.

## Міжнародная федэрацыя асацыяцый кінапрадзюсараў і кінафестывальны рух 
Найбольш прэстыжнымі кінафестывалямі з’яўляюцца агляды з конкурснай праграмай, якія маюць акрэдытацыю Міжнароднай федэрацыі асацыяцый кінапрадзюсараў (). Для таго, каб атрымаць акрэдытацыю, кінафестываль павінен адпавядаць некалькім крытэрыям: быць міжнародным; праводзіцца штогод; карыстацца падтрымкай мясцовай кінаіндустрыі; у конкурсе не павінна быць фільмаў, якія раней удзельнічалі ў іншых фестывалях. Акрамя таго, у адной краіне можа быць толькі адзін падобны фестываль.

На сённяшні дзень акрэдытацыю FIAPF маюць 14 міжнародных конкурсных кінафестываляў гульнявых фільмаў:
* Берлінскі кінафестываль
* Канскі кінафестываль
* Шанхайскі кінафестываль
* Маскоўскі міжнародны кінафестываль
* Кінафестываль у Карлавых Варах
* Кінафестываль у Лакарна
* Манрэальскі кінафестываль
* Венецыянскі кінафестываль
* Сан-Себасцьянскі кінафестываль
* Кінафестываль у Варшаве
* Кінафестываль у Токіа
* Кінафестываль у Мар-дэль-Плата
* Каірскі кінафестываль
* Індыйскі кінафестываль
Таксама акрэдытаваны 5 кінафестываляў дакументальнага і кароткаметражнага кіно:
* Міжнародны кінафестываль «Пасланне да Чалавека» у Санкт-Пецярбургу
* Кінафестываль у Тамперы
* Кінафестываль у Оберхаўзене
* Кінафестываль у Кракаве
* Кінафестываль у Більбаа

Акрамя таго, акрэдытацыю маюць 5 неконкурсных фестываляў гульнявых фільмаў і 28&nbsp;конкурсных фестываляў спецыялізаваных гульнявых фільмаў. Увогуле акрэдытацыю FIAPF маюць .

## Гл. таксама 
* Спіс кінафестываляў

## Спасылкі
Рэліз

**Рэлі́з** () — вызваленне, выпуск:
* выпуск, дэманстрацыя, публікацыя, паказ — фільма, кнігі, пласцінкі, прадукта; таксама сам выпусканы аб'ект;
* паведамленне для друку;
* прылада, якая вызваляе штосьці: у прыватнасці, прыстасаванне для стральбы з блокавага лука;
* вызваленне мышцы ад напругі, гэта значыць паслабленне мышцы адмысловымі прыёмамі, напрыклад, масажам.
* Рэліз — выпуск, версія праграмнага забеспячэння.
* Музычны рэліз
* Прэс-рэліз
* Інтэрнэт-рэліз
Геі

*мн.л. слова* Гей, прозвішча.
* Марк Геі — англійскі футбаліст
* Рабер Геі — трэці прэзідэнт Кот-д’Івуара
Гей

**Гей** () — англійскі прыметнік, які першапачаткова азначаў «бестурботны», «вясёлы», «яркі, тэатральны». Аднак у сучаснай англійскай мове (з 1960-х — 1970-х) гэта слова звычайна выкарыстоўваецца як назоўнік ці прыметнік, які пазначае аднаполую сексуальную арыентацыю — гомасексуальнасць.
 
У сваёй кнізе «Каханне нябеснага колеру» расійскі даследчык праблемы ўспрымання гомасексуальнасці грамадствам І. С. Кон піша: «Гей» — не проста мужчына, які кахае мужчын, а носьбіт асаблівай самасвядомасці, член адпаведнай субкультуры, абшчыны або арганізацыі, барацьбіт за свае грамадзянскія правы і г. д.
 
У англійскай мове слова «гей» можа быць выкарыстана для апісання рыс, асацыяваных з квірамі або з гомасексуаламі, як з мужчынамі, так і з жанчынамі, з субкультурай або ладам жыцця. У беларускай мове тэрмін «гей» ужываецца пераважна ў адносінах да мужчын-гомасексуалаў. Тэрмін лесбіянка, з іншага боку, выкарыстоўваецца і ў англійскай, і ў беларускай мове аднолькава гендарна-спецыфічна, пазначаючы гомасексуальных жанчын.

## Гл. таксама 
* Экс-гей
* Экс-экс-гей
* Гейдар
* Гей-фрэндлі
* Часопіс *Форум Лямбда*

## Літаратура 
* 

Катэгорыя:Гомасексуальнасць
Катэгорыя:Тэрміны ЛГБТ
Катэгорыя:Словы
Культуралогія

**Культуралогія** ( — апрацоўка, земляробства, выхаванне, шанаванне;  — думка, прычына) — галіна сацыягуманітарных ведаў; навуковая дысцыпліна пра сутнасць і віды культуры, яе сацыяльныя функцыі, заканамернасці і дынаміку гістарычнага развіцця. Тэрмін культуралогія ў 1949 годзе ўвёў у навуковы ўжытак амерыканскі культурантраполаг Леслі Уайт. Як асобная навуковая і навучальная дысцыпліна яна яшчэ знаходзіцца ў стадыі станаўлення, удасканалення паняційна-катэгарыяльнага апарату.

У многіх заходніх краінах праблемы культуралогіі вывучаюцца найперш этналогіяй і культурнай антрапалогіяй. Культуралогія ўяўляе сабой адзінства тэорыі і гісторыі культуры, разглядае ва ўзаемасувязі матэрыяльную культуру, духоўную культуру і культуру чалавечых зносін. Выкарыстоўвае і мадыфікуе метады даследавання, катэгорыі і паняццяў, уласцівыя іншым гуманітарным навукам — філасофіі, гісторыі, сацыялогіі, этналогіі, мастацтвазнаўству і г.д.


Катэгорыя:Гуманітарныя навукі
Гейдар (псіхалогія)

**Гейдар** (, ад спалучэння слоў гей і радар) — здольнасць чалавека вызначаць сексуальную арыентацыю іншых людзей на аснове шэрагу вонкавых прыкмет або ўнутраных адчуванняў пры кантакце ў нефармальным становішчы. Падобныя меркаванні звычайна спантаныя, заснаваны на першым уражанні, унутраным голасе, здагадках або шэрагу стэрэатыпных прыкмет фемініннасці-маскулінасці, часта з пэўнымі карэктоўкамі. Першапачаткова пазначаў здольнасць гетэрасексуалаў вызначаць людзей нетрадыцыйнай сексуальнай арыентацыі, але ў апошні час пашырыў сваё значэнне, уключыўшы ўсе катэгорыі сексуальнай арыентацыі людзей. Тэрмін атрымаў шырокае распаўсюджванне спачатку ў папулярнай заходняй культуры, затым у літаратуры і кінематографе, пераважна англамоўнай. З канца ХХ стагоддзя стаў аб'ектам навуковага даследавання ў такіх навуках як сексалогія, антрапалогія, сацыялогія і іншых навуках. Высновы вучоных і навуковыя эксперыменты прывялі да даволі супярэчлівых вынікаў. Цяпер пад гэтым паняццем звычайна маецца на ўвазе здольнасць гея вызначаць гея.

## Літаратура 
* Stossel, John (1 November 2005). «Test Your Gaydar: Can You Tell If Someone’s Gay?». ABC News 20/20. http://abcnews.go.com/2020/story?id=207269&page=1. Retrieved 2007-12-17.
* Yolanda Martin; George Preti (2005-09-09). «Preference for Human Body Odors Is Influenced by Gender and Sexual Orientation». Psychological Science. http://www.ingentaconnect.com/content/bpl/psci/2005/00000016/00000009/art00009. Retrieved 2007-10-24.
* Willow Lawson. Nov/Dec 2005. «Queer Eyes: Blips on the Gaydar». Psychology Today Magazine.
* William Lee Adams. «Finely Tuned Gaydar.» New York Times : New York Times.
* Gaudio, Rudolph (1994) «Sounding Gay: Pitch Properties in the Speech of Gay and Straight Men». American Speech 69: 30-57.
* Ron Smyth, Greg Jacobs, Henry Rogers. 2003-10-03. Male voices and perceived sexual orientation: An experimental and theoretical approach. Cambridge University Press.
* «Accuracy and Awareness in the Perception and Categorization of Male Sexual Orientation». Nicholas O. Rulea, Nalini Ambady, Reginald B. Adams Jr., and C. Neil Macrae. Journal of Personality and Social Psychology, Volume 95, Issue 5, November 2008, Pages 1019—1028 doi:10.1037/a0013194
* «Female sexual orientation is perceived accurately, rapidly, and automatically from the face and its features». Nicholas O. Rule, Nalini Ambady and Katherine C. Hallett. Journal of Experimental Social Psychology (prepress, Sep 2009). doi:10.1016/j.jesp.2009.07.010
* Popular press summary of Ambady studies: «There’s Something Queer about That Face: Without being aware of it, most people can accurately identify gay men by face alone», by Jesse Bering, Scientific American, February 23, 2009
* Dead Like Me premiere episode June 2003.

## Гл. таксама 
* Шостае пачуццё

## Спасылкі 
* Гейдар сапраўды існуе, пацвердзілі галандскія вучоныя
* Gaydar — гэта медыцынскі факт 

Катэгорыя:Тэрміны ЛГБТ
Катэгорыя:Успрыманне
Катэгорыя:Культура ЛГБТ
Катэгорыя:Сексуальная арыентацыя і псіхалогія
Субкультура

[right|300px|thumb|[Кібер-готы ]]
**Субкультура** ( — пад і *cultura* — культура; *падкультура*) у сацыялогіі і культуралогіі — частка культуры грамадства, якая адрозніваецца ад пераважнай большасці, а таксама сацыяльныя групы носьбітаў гэтай культуры. Субкультура можа адрознівацца ад дамінантнай культуры ўласнай сістэмай каштоўнасцяў, мовай, манерай паводзін, адзежай і іншымі аспектамі. Адрозніваюць субкультуры, якія фармуюцца на нацыянальнай, дэмаграфічнай, прафесійнай, геаграфічнай і іншых базах. У прыватнасці, субкультуры ўтвараюцца этнічнымі супольнасцямі, якія адрозніваюцца сваім дыялектам ад моўнай нормы. Іншым вядомым прыкладам з'яўляюцца моладзевыя субкультуры.

## Гісторыя тэрміна 
У 1950 годзе амерыканскі сацыёлаг Дэвід Райзмен у сваіх даследаваннях вывеў паняцце субкультуры як групы людзей, якія наўмысна абіраюць стыль і каштоўнасці, упадабаныя меншасцю. Больш старанны аналіз з'явы і паняцця субкультуры правёў Дзік Хэбдзідж у сваёй кнізе «Субкультура: значэнне стылю». Па яго меркаванні, субкультуры прыцягваюць людзей з падобнымі густамі, якіх не задавальняюць агульнапрынятыя стандарты і каштоўнасці.

Француз Мішэль Мафесолі ў сваіх працах выкарыстоўваў паняцце «гарадскія плямёны» для абазначэння моладзевых субкультур. Віктар Дольнік у кнізе «Непаслухмянае дзіцё біясферы» выкарыстоўваў паняцце «клубы».

У СССР для абазначэння членаў моладзевых субкультур выкарыстоўваўся тэрмін «Нефармальныя аб'яднанні моладзі», адсюль жаргоннае слова «нефармалы». Часам для абазначэння субкультурнай супольнасці выкарыстоўваецца жаргоннае слова «тусоўка».

## Літаратура 
* 
* *Левикова С. И.* Молодежная субкультура: Учебное пособие. М.: ФАИР-ПРЕСС.2004.
* *Дольник В. Р.* «Непослушное дитя биосферы», глава 4-я, «Рок рока».
* *Шабанов Л. В.* Социально-психологические характеристики молодежных субкультур: социальный протест или вынужденная маргинальность?
* *Омельченко Е.* Молодежные культуры и субкультуры / Ин-т социологии РАН, Ульян. гос. ун-т. Н.-И. центр «Регион». — М.: Ин-т социологии РАН, 2000. — 262 с. 
* *Тарасов А. Н.* «Они нас изучают» 
* «Теория моды». № 10, зима 2008—2009. Дик Хебдидж. Главы из книги «Субкультура: значение стиля»
* «Теория моды». № 10, зима 2008—2009. Дмитрий Громов. Любера: как становились пацанами
* «Теория моды». № 10, зима 2008—2009. Джо Терни. Взгляд сквозь камеру слежения: антисоциальный трикотаж и «эти жуткие типы в капюшонах»
* «Теория моды». № 10, зима 2008—2009. Энн Пирсон-Смит. «Готы», «Лолиты», «дарты вейдеры» и коробка с маскарадными костюмами: исследование феномена косплея в Юго-Восточной Азии

## Спасылкі 

Катэгорыя:Сацыялогія культуры
Катэгорыя:Лад жыцця
AFDb

**Adult Film Database** (база гэтых фільмаў для сталых) — вэб-сайт, які вядзе ўлік усіх парнаграфічных фільмаў і порназорак. Сайт змяшчае фільмаграфіі, біяграфіі, агляды фільмаў і апошнія навіны порнаіндустрыі.

База стваралася з 1991 года студэнтам каледжа. З-за часовай адсутнасці Internet Adult Film Database было вырашана стварыць поўную базу даных порна індустрыі. У 1999 годзе праект атрымаў сваю назву Adult Film Database і цяпер з’яўляецца галоўным канкурэнтам Internet Adult Film Database.

Натхняючыся базамі Internet Adult Film Database і IMDB на сайце сабраны даныя пра ўсе фільмы вядучых студый порнаіндустрыі Vivid Entertainment, Hustler і Digital Playground у наш час на сайце сабрана інфармацыя пра больш чым 50 000 порнастужак і 30 000 порнаакцёрах.

У наш час кіруемы мужам і жонкай Adult Film Database з’яўляецца першай анлайн базай порнаіндустрыі дзе сабраны ролікі і фатаграфіі акцёраў. На сайце шмат галерэй і артыкулаў.

## Гл. таксама 
* Internet Adult Film Database
* Internet Movie Database
* AllMovie

## Спасылка 
* Adult Film Database 

Катэгорыя:Базы даных фільмаў у Інтэрнэце
Катэгорыя:Кінасайты
Катэгорыя:Сайты, якія з’явіліся ў 1999 годзе
Катэгорыя:Парнаграфія
DVD

**DVD** (дзі-ві-дзі,  — лічбавы шматмэтавы дыск; таксама  — лічбавы відэа-дыск) — фармат аптычнага дыска, распрацаваны ў 1995 годзе і ўпершыню выпушчаны на рынак у Японіі ў лістападзе 1996 года. Мае такія ж фізічныя памеры, як і кампакт-дыск, але больш шчыльную структуру працоўнай паверхні, што дазваляе захоўваць і счытваць большы аб’ём інфармацыі за кошт выкарыстання лазера з меншай даўжынёй хвалі і лінзы з большай лікавай апертурай. Стандартны DVD з адным слоем запісу можа захоўваць да 4.7 ГБ даных, двухслаёвы DVD — да 8.5 ГБ, двухслаёвы двухбаковы — да 17.08 ГБ.

## Гісторыя 
Першыя дыскі і прайгравальнікі DVD з’явіліся ў лістападзе 1996 года ў Японіі, і ў сакавіку 1997 года ў ЗША і краінах СНД.

Напачатку 1990-х гадоў распрацоўваліся два стандарты для аптычных інфармацыйных носьбітаў высокай шчыльнасці. Адзін з іх зваўся *Multimedia Compact Disc* (*MMCD*) і распрацоўваўся кампаніямі Philips і Sony, другі — *Super Disc* — падтрымлівалі 8 буйных карпарацый, у ліку якіх былі Toshiba і Time Warner. Пазней высілкі распрацоўшчыкаў стандартаў былі аб’яднаны пад кіраўніцтвам IBM, якая не жадала паўтору вайны фарматаў, як было са стандартамі касет VHS і Betamax у 1970-х. Афіцыйна DVD быў анансаваны ў верасні 1995 года, тады ж была апублікавана першая версія спецыфікацый DVD. Змены і дапаўненні ў спецыфікацыі ўносіла арганізацыя DVD Forum (раней вядомая як DVD Consortium).

DVD паступова замяніў відэакасеты як сродак распаўсюджвання фільмаў. Ужо ў 2001 годзе продажы DVD-прайгравальнікаў пераўзышлі продажы відэамагнітафонаў у ЗША. Станам на 2007 год 80 % амерыканцаў валодалі DVD-прайгравальнікамі.

Першы прывад, які падтрымліваў запіс DVD-R, быў выпушчаны Pioneer у кастрычніку 1997 года. Кошт гэтага прывада, які падтрымліваў спецыфікацыю DVD-R версіі 1.0, складаў 17&nbsp;000 дал. ЗША. Чыстыя дыскі аб’ёмам 3,95 ГБ каштавалі па 50 дал. ЗША.

У 2006 годзе на замену DVD былі выпушчаныя два новыя фарматы аптычных дыскаў пад назвай HD DVD і Blu-ray Disc.

Першапачаткова назва DVD расшыфроўвалася як Digital Video Disc (*лічбавы відэа-дыск*), паколькі гэты фармат першапачаткова распрацоўваўся як замена відэакасетам. Пазней, калі стала ясна, што носьбіт падыходзіць і для захоўвання адвольнай інфармацыі, многія сталі расшыфроўваць DVD як Digital Versatile Disc (*лічбавы шматмэтавы дыск*). Кампанія Toshiba, якая кіравала афіцыйным сайтам арганізацыі DVD Forum, выкарыстоўвала Digital Versatile Disc, аднак афіцыйна DVD ніяк не расшыфроўваецца.

## Гл. таксама 
* Рэгіянальнае кадзіраванне аптычных дыскаў
* Mini-DVD
* DVD-RAM
* DRT-DM

## Крыніцы 
## Літаратура 
* Jim Taylor. DVD Demystified. McGraw-Hill Professional. ISBN 0-07-135026-8 (2nd ed., December 22, 2000)
* Ralph Labarge. DVD Authoring and Production. CMP Books. ISBN 1-57820-082-2 (August 2001)

## Спасылкі 
* DVD FAQ
* DVD у Аўтамабілі 
* Віктар Усцінаў. Захоўванне даных на CD- і DVD-дысках: на наша стагоддзе хопіць? 


Катэгорыя:Аптычныя дыскі
Катэгорыя:З’явіліся ў 1996 годзе
Катэгорыя:Відэаносьбіты
BRIT Awards

**Brit Awards** (*The Brits*) — штогадовая цырымонія ўручэння музычных узнагарод Вялікабрытаніі ў вобласці поп-музыкі, заснавана Брытанскай асацыяцыяй вытворцаў фанаграм. Упершыню ўручана ў 1977 годзе (штогод уручаецца з 1982). Для выканаўцаў класічнай музыкі існуе асобная прэмія Classical BRIT Awards, якая ўручаецца ў маі кожнага года, пачынаючы з 2000 года.[thumb|200px|[Робі Уільямс, 13-разовы ўладальнік прэміі Brit Awards]]
## Галоўныя пераможцы па гадах 
* 1977: The Beatles — 3 узнагароды
* 1981: *без відавочных лідараў* 
* 1982: *без відавочных лідараў*
* 1983: Пол Макартні — 2 узнагароды
* 1984: Майкл Джэксан, Culture Club — 2 узнагароды
* 1985: Prince — 2 узнагароды
* 1986: Eurythmics — 2 узнагароды
* 1987: Peter Gabriel — 2 узнагароды
* 1988: *без відавочных лідараў*
* 1989: Філ Колінс, Майкл Джэксан, Fairground Attraction і Трэйсі Чапмен — 2 узнагароды
* 1990: Queen, Ненэ Чэры, Філ Колінс і Fine Young Cannibals — 2 узнагароды
* 1991: *без відавочных лідараў*
* 1992: Seal — 3 узнагароды
* 1993: Эні Ленакс і Simply Red — 2 узнагароды
* 1994: Б'ёрк, Take That і Stereo MC's — 2 узнагароды
* 1995: Blur — 4 узнагароды
* 1996: Oasis — 3 узнагароды.
* 1997: Manic Street Preachers і Spice Girls — 2 узнагароды
* 1998: The Verve — 3 узнагароды
* 1999: Робі Уільямс — 3 узнагароды
* 2000: Travis, Робі Уільямс і Мэйсі Грэй — 2 узнагароды
* 2001: Робі Уільямс — 3 узнагароды
* 2002: Dido і Кайлі Міноўг — 2 узнагароды
* 2003: Coldplay і Ms. Dynamite — 2 узнагароды
* 2004: The Darkness — 3 узнагароды
* 2005: Scissor Sisters — 3 узнагароды
* 2006: Kaiser Chiefs — 3 узнагароды
* 2007: Arctic Monkeys і The Killers — 2 узнагароды
* 2008: Arctic Monkeys, Foo Fighters і Take That — 2 узнагароды
* 2009: Дафі — 3 узнагароды
* 2010: Lady Gaga — 3 узнагароды
* 2011: Arcade Fire і Тайні Тэмпа — 2 узнагароды

## Спасылкі 
* Афіцыйны сайт прэміі

Катэгорыя:Музычныя прэміі
*
Брытанская асацыяцыя вытворцаў фанаграм

**Брытанская асацыяцыя вытворцаў фанаграм** *(British Phonographic Industry, BPI)* — арганізацыя, якая прадстаўляе інтарэсы гуказапісной індустрыі ў Вялікабрытаніі. У гэту асацыяцыю ўваходзяць сотні гуказапісных кампаній, у тым ліку і Warner Music Group, EMI, Sony Music Entertainment і Universal Music Group.

BPI штогод уручае прыз Brit Awards, па статусе вельмі падобны на Mercury Prize.

## Сертыфікацыя 
* Сінглы
** серабро: 200 000 продажаў
** золата: 400 000 продажаў
** плаціна: 600 000 продажаў
* Альбомы
** серабро: 60 000 продажаў
** золата: 100 000 продажаў
** плаціна: 300 000 продажаў
* Музычны DVD
** золата: 25 000 продажаў
** плаціна: 50 000 продажаў

## Спасылкі 
* Афіцыйны сайт

Катэгорыя:Гуказапіс
Катэгорыя:Музыка Вялікабрытаніі
Warner Music Group

**Warner Music Group (WMG)** — трэці па велічыні канцэрн і сямейства гуказапісных лэйблаў, уваходны ў «вялікую чацвёрку кампаній гуказапісу».
Канцэрн быў заснаваны ў 1958 годзе і меў назву Warner Bros. Records.
Далей у 1971 годзе быў пераназваны ў WEA (Warner Bros. — Elektra — Atlantic) і праіснаваў тры дзесяцігоддзі.

На сённяшні дзень канцэрн мае назву Warner Music Group (WMG), які быў перайменаваны ў 2004 годзе ў выніку аддзялення ад Time Warner.
Нягледзячы на імя, Time Warner больш не мае ніякіх правоў уладання Warner Music Group.
У Warner Music Group таксама маецца , якое мае назву  і з’яўляецца адным з найбуйнейшых у свеце.

У маі 2011 года WMG абвясціла, што яна будзе прададзена кампаніі , якая належыць Леаніду Блаватніку. Купля была завершана 10 ліпеня 2011 года і склала 3,3 мільярда долараў.

## Дзейнасць 
Warner Music Group — трэці па велічыні ігрок амерыканскага рынка гуказапісу. Яе асноўныя маркі — Atlantic Records Group і Warner Bros.

## Гісторыя 
## Кампаніі Warner Music Group 
* Warner Bros. Records Inc.
* Atlantic Records Group
* Rhino Entertainment
* Warner Music Nashville
* Independent Label Group створана ў 2006
* Alternative Distribution Alliance (незалежная)
* Інтэрнацыянальныя лэйблы
** Teldec
** Mariann Grammofon AB
** Warner Music UK
** Warner Music Australia
** Warner Music South Africa
** Warner Music Canada
** Warner Music Latin
** Warner Music Argentina
** Warner Music Mexico
** Warner Music Brazil
** Warner Music Chile
** Warner Music Suitzerland
** Warner Music Sweden
** Warner Music Spain
** Warner Music Scandinavia
** Warner Music Portugal
** Warner Music Poland
** Warner Music Norway
** Warner Music Netherlands
** Warner Music Italy
** Warner Music Ireland
** Warner Music Greece
** Warner Music Germany
** Warner Music France
** Warner Music Finland

## Вядомыя выканаўцы, якія запісваліся на лэйбле 
## Спасылкі 
* Афіцыйны сайт кампаніі

Катэгорыя:Медыякампаніі
Катэгорыя:Лэйблы гуказапісу ЗША
Катэгорыя:Члены IFPI
Atlantic Records

**Atlantic Records** (**Atlantic Recording Corporation** — «Атлантычная гуказапісная карпарацыя») — амерыканскі лэйбл гуказапісу, належыць кампаніі Warner Music Group. Заснаваны ў 1947 годзе Ахметам Эртэгюнам і Хербам Абрамсанам.

Першапачаткова лэйбл быў арыентаваны на джаз і рытм-энд-блюз. Напачатку 1950-х да Ахмета далучыліся Джэры Уэкслер, а затым Несухі Эртэгюн. У 1950-х гадах з-за шалёнай папулярнасці Рут Браўн, якая запісвала там, кампанія атрымала мянушку *«Дом, які пабудавала Рут»*. З 1955 года Несухі ўзначальваў джазавае падраздзяленне, і на яго рахунку важныя кантракты з Чарлзам Мінгусам і Джонам Колтрэйнам. Пазней гэты пост заняў Джоэл Дорн. Хоць кампанія пачынала як незалежны рэкорд-лэйбл, яна стала адным з асноўных ігракоў на музычным рынку ў 1960-х з такімі мэйнстрымавымі партнёрамі, як Соні і Шэр. Сярод асноўных канкурэнтаў былі Columbia Records і RCA Records.

## Музыканты і калектывы лэйбла 
* AC/DC
* Bad Religion
* Billy Talent
* Cream
* Marina And The Diamonds
* Б'ёрк
* Рэй Чарлз
* Рут Браўн
* Філ Колінз
* Джон Колтрэйн
* Dream Theater

* Emerson, Lake & Palmer
* Арэта Франклін
* Genesis
* King Crimson
* Led Zeppelin
* Lupe Fiasco
* The Velvet Underground
* Yes
* Fountains Of Wayne
* P.O.D.

* Шэр
* Death Cab for Cutie
* The Manhattan Transfer
* Foreigner
* Pendulum
* Rush
* Skid Row
* Тоні Брэкстан
* Skillet (гурт)
* T.I.
* Sean Paul
* Simple Plan
* Shinedown
* Wiz Khalifa

## Гл. таксама 
* :Катэгорыя:Альбомы Atlantic Records
* Спіс лэйблаў гуказапісу

Катэгорыя:Лэйблы гуказапісу ЗША
Катэгорыя:Лэйблы прагрэсіўнага рока
Катэгорыя:Члены IFPI
Decca Records

**Decca Records** — брытанскі лэйбл гуказапісу, заснаваны ў 1929 годзе Эдвардам Льюісам. У 1934 годзе было адкрыта амерыканскае аддзяленне, аднак пасля Другой Сусветнай вайны сувязі з заакіянскай кампаніяй саслаблі на некалькі дзесяцігоддзяў. У наш час абедзве кампаніі належаць канцэрну Universal Music Group (які першапачаткова вырас з амерыканскай Decca), які, у сваю чаргу, уваходзіць у медыйны кангламерат Vivendi, размешчаны ў Францыі. Decca Records выпускае запісы розных жанраў, уключаючы джаз, рок, поп і класічную музыку.

Назва лэйбла ўзыходзіць да партатыўных грамафонаў «Decca Dulcephone», запатэнтаваных кампаніяй-вытворцам Barnett Samuel & Sons у 1914 годзе. Фірма пазней была пераназвана ў The Decca Gramophone Co. Ltd. і прададзена былому маклеру Эдварду Льюісу ў 1929 годзе. Само слова «Decca» было прыдумана Уілфрэдам Самюэлем, які злучыў слова «Мекка» з першай літарай свайго брэнда «Dulcet» / «Dulcephone». Па яго меркаванні, «Decca» было проста вымаўляць на большасці моў.

Катэгорыя:Лэйблы гуказапісу Вялікабрытаніі
Катэгорыя:З’явіліся ў 1929 годзе
Entertainment Weekly

***Entertainment Weekly*** (скарочана ***EW***) — амерыканскі штотыднёвы часопіс, публікуемы выдавецкім домам Time Inc., філіялам кампаніі Time Warner, з 16 лютага 1990 года. Распавядае галоўным чынам пра фільмы, тэлевізійныя серыялы, мюзіклы на Брадвеі, кнігі і іншыя аб’екты масавай культуры. У адрозненне ад большасці падобных выданняў часопіс не факусуецца на асабістым жыцці знакамітасцей, падаючы чытачу першым чынам навіны пра апошнія рэлізы і прафесійна выкананыя рэцэнзіі. Тэматычна падобны на такія штотыднёвікі як *Variety* і *The Hollywood Reporter*, аднак меней спецыялізаваны, тым самым ахопліваючы шырэйшую аўдыторыю.

## Гісторыя 
Створаны ў 1990 годзе нью-ёркскім журналістам Джэфам Джарвісам, як перадавы аглядальнік сусветнай поп-культуры. На вокладцы першага нумара была намалявана канадская кантры-выканаўца Кэтрын Дон Ланг, аж да сярэдзіны 1992 года загалоўнае слова «Entertainment» пісалася з маленькай літары. Ужо ў 2003 годзе тыраж перавысіў 1,7 млн копій у тыдзень, у сакавіку 2006 года арыгінальны дызайн цалкам быў зменены, стаўшы больш сучасным. Часопіс рассылаецца па паштовай падпісцы, акрамя таго, дзейнічае афіцыйны сайт, які кіруецца Сіндзі Стыверс, дзе рэгулярна выкладваюцца навіны, цікавыя відэаролікі, фатаграфіі. Прысутнічае архіў са старымі артыкуламі і інтэрв’ю, вядомыя аўтары вядуць асабістыя блогі і калонкі.

Штогод часопісам уручаецца прэмія Ewwy Award, узнагарода лепшым тэлевізійным серыялам розных жанраў і кірункаў.

## Спасылкі 
* 

Катэгорыя:Друкаваныя выданні, якія ўзніклі ў 1990 годзе
Катэгорыя:Часопісы ЗША
Катэгорыя:Штотыднёвыя часопісы
Катэгорыя:Часопісы пра кіно
Катэгорыя:Тэлевізійныя часопісы
Нусі-Бураха

**Востраў Ну́сі-Бура́ха** () або **востраў Сен-Мары́** () — востраў у Індыйскім акіяне ля паўночна-ўсходняга ўзбярэжжа Мадагаскара. Уваходзіць у склад малагасійскай правінцыі Туамасіна. Прыкладная плошча — 176 км². Насельніцтва — 16325 (2001 г.).

## Геаграфія 
Востраў Нусі-Бураха выцягнуты на 60 км у даўжыню ўздоўж паўночна-ўсходняга ўзбярэжжа Мадагаскара, ад якога аддзелены пралівам (прыкладна 6 км). Шырыня — каля 5—10 км. Уздоўж часткі ўзбярэжжа цягнецца каралавы рыф.

Клімат трапічны пасатны. Востраў падвержаны ўздзеянню цыклонаў.

Для вострава характэрная багатая трапічная флора. Сучасная фаўна нагадвае мадагаскарскую. На сушы жывуць лемуры, мноства птушак, чарапахі. У праліве паміж Нусі-Бураха і Мадагаскарам размножваюцца гарбатыя кіты.

## Гісторыя 
Адкрыты ў 1506 г. партугальскімі маракамі і названы ў гонар Святой Марыі. Да таго часу востраў ужо меў малагасійскае насельніцтва і быў вядомы арабскім вандроўнікам як востраў Ібрагіма, адкуль і пайшла сучасная малагасійская назва «Нусі-Бураха».

У канцы XVII—XVIII стст. з заняпадам пірацкага промыслу ў Карыбскім моры частка капёраў і буканьераў перабралася на востраў Нусі-Бураха. Гэтаму спрыяла тое, што ён знаходзіўся недалёка ад галоўнага гандлёвага шляху паміж Індыяй і Еўропай. Праліў паміж востравам і Мадагаскарам забяспечваў бяспеку ад ваяўнічых продкаў бецымісарака.

Ужо ў 1700 г. востраў быў месцам жыцця некалькі тысяч піратаў, у асноўным французаў і брытанцаў. Частыя шлюбы паміж еўрапейцамі і малагасійцамі прывялі да з’яўлення мяшанцаў-*занамалата*. Фармальна востраў знаходзіўся пад кіраваннем каралёў *занамалата*, якія таксама валодалі часткай узбярэжжа Мадагаскара. Традыцыйна яны падтрымлівалі Францыю.

У 1754 г. каралева Бэцці выйшла замуж за французскага авантурыста, якому перадала востраў у якасці пасагу. Той перадаў яго Францыі. У канцы XIX ст. французы выкарыстоўвалі Нусі-Бураха як адну з ваенных баз для заваявання Мадагаскара.

У 1958 г. востраў быў абвешчаны часткай незалежнага Мадагаскара.

## Эканоміка 
Галоўныя галіны эканомікі — сельская гаспадарка (вырошчванне ванілі, кавы і эфіра-алейных культур), лоў рыбы, суднаходства. У апошнія дзесяцігоддзі важнае месца займае турызм.

## Асаблівасці культуры 
Прыкладна дзве траціны насельніцтва вострава да нашых дзён складаюць *занамалата*, нашчадкі еўрапейцаў і малагасійцаў. Для іх характэрныя валоданне своеасаблівымі французскай і малагасійскай гаворкамі, спалучэнне еўрапейскіх і малагасійскіх традыцый у паўсядзённай культуры. Так, *занамалата*, падобна да астатніх малагасійцаў, шануюць культ продкаў, вядуць традыцыйную сялянскую гаспадарку, але арганізуюць еўрапейскія святы, праводзяць карнавалы і баі быкоў. Многія тубыльцы адначасова маюць грамадзянства Мадагаскара і Францыі.

Image:Nosy Boraha map.jpg|Карта вострава XVII ст.
Image:Pirates Cemetery Ile Ste Marie Madagascar.jpg|Пірацкія могілкі

## Спасылкі 
* Агульная інфармацыя для вандроўнікаў
* Піраты Мадагаскара
* Кіты

Катэгорыя:Геаграфія Мадагаскара
Катэгорыя:Астравы Афрыкі
Катэгорыя:Астравы Індыйскага акіяна
Internet Adult Film Database

**Internet Adult Film Database (IAFD)** — база даных і вэб-сайт пра амерыканскую эратычную і порнаіндустрыю, які ўключае інфармацыю пра акцёраў і актрыс, рэжысёраў і фільмы. Ён падобны на Internet Movie Database тым, што мае адкрыты доступ і магчымасць пошуку. Фільмы, вырабленыя не ў ЗША могуць быць знойдзены ў базе, калі даступны амерыканскі рэліз, пры гэтым у базе ўтрымліваецца інфармацыя пра амерыканскі рэліз, а не пра арыгінальны.

## Гл. таксама 
* Adult Film Database
* Adult Web Movie Database

## Спасылкі 
* IAFD
* «Remembering Peter Van Aarle», *IAFD.com*, 21 верасня 2005

Катэгорыя:Кінасайты
Катэгорыя:Базы гэтых фільмаў у Інтэрнэце
Катэгорыя:Парнаграфія
New Line Cinema

**«New Line Cinema»** ( — «новая лінія кіно») — адна з найбуйнейшых амерыканскіх кінакампаній.

## Гісторыя 
Утворана ў 1967 годзе, даччыная структура медыя-карпарацыі «Тайм Уорнэр». Уключае падраздзяленні па тэатральным пракаце, збыту, хатняму відэа і аддзяленне, якое спецыялізуецца на незалежным кіно і носіць назву «Picturehouse». Кампанія датычная да выпуску кінатрылогіі «Уладар пярсцёнкаў», серыі фільмаў «Осцін Паўэрс», «Блэйд», «Пункт прызначэння», «Тупы і яшчэ тупей», «Кашмар на вуліцы Вязаў», «Круцельства», «Смяротная Бітва». Заснавальнікі — Роберт Шэй і Майкл Лін.
Часам жартам «New Line Cinema» завуць «Домам, які пабудаваў Фрэдзі» з-за фільма, які зрабіў студыю знакамітай — «Кашмар на вуліцы Вязаў».

У 2008 годзе кампанія была паглынута «Warner Brothers» з-за фінансавых праблем. «New Line Cinema» спецыялізавалася на фантастычным кіно і стужках з шырокамаштабнымі візуальнымі эфектамі.

## Фільмы 
''''''

## Спасылкі 
* Афіцыйны сайт
*
Rolling Stone

**«Rolling Stone»** (; літаральна: камень, які коціцца; вымаўляецца як *«Ролінг стоўн»*) — амерыканскі часопіс, прысвечаны музыцы і поп-культуры. Быў заснаваны ў Сан-Францыска ў 1967 годзе  (які дагэтуль застаецца рэдактарам і выдаўцом) і музычным крытыкам . Выходзіць два разы ў месяц. Тыраж — каля паўтара мільёнаў экзэмпляраў.

У 2002 годзе на падставе маштабнага апытання найбольш аўтарытэтных музыкантаў і крытыкаў быў апублікаваны спіс 500 найлепшых альбомаў усіх часоў па версіі Rolling Stone, а ў 2004&nbsp;— спіс 500 найлепшых песень усіх часоў па версіі Rolling Stone.

## Вокладкі 
На вокладках часопіса шмат разоў з’яўляліся такія музыканты і гурты, як The Beatles (30 разоў), Джон Ленан (у тым ліку на вокладцы самага першага нумару), Пол Макартні, Джым Морысан, Джымі Хендрыкс, Эрык Клептан, Кайлі Міноўг і інш.

## Спасылкі 
* Часопіс на англійскай
* Часопіс на рускай 

Катэгорыя:Музычныя часопісы
Катэгорыя:Часопісы ЗША
Universal Studios

**Universal Studios** — найстарэйшая з цяпер існуючых галівудскіх кінастудый. Заснавана Карлам Лемле ў 1912 годзе. З 1915 па 1925 гады — найбуйнейшая з кінакампаній ЗША. З 2004 года — вытворчае падраздзяленне кампаніі NBC Universal.

На лагатыпе намаляваны Зямны шар, вакол якога круціцца падабенства кольцаў Сатурна з надпісам: *Universal* («Сусветны»). Пад эгідай кампаніі працуюць тэматычныя паркі ў Галівудзе, Арланда, Сінгапуры і Осацы.

## Спасылкі 
* Афіцыйны сайт Universal Studios


Катэгорыя:Кінакампаніі ЗША
Wind-Up Records

«**Wind-up Records**» — лэйбл гуказапісу, які знаходзіцца ў Нью-Ёрку. Быў заснаваны ў 1997 годзе.

На лэйбле запісваліся такія гурты як Creed, Evanescence, Seether, Finger Eleven, 12 Stones і People in Planes.

## Музыканты 
Інфармацыя па стане на 28 ліпеня 2009 года.
* 12 Stones
* Cartel
* Civil Twilight
* Company of Thieves
* Creed
* Endless Hallway
* Эмілі Осмент
* Eric Durrance
* Evanescence
* Finger Eleven
* Hawthorne Heights
* Jeremy Fisher
* Megan McCauley
* Papercut Massacre
* People in Planes
* Pilot Speed
* Push Play
* The Queen Killing Kings
* Scott Stapp
* Seether
* Stars of Track and Field
* Thriving Ivory
* Tickle Me Pink

## Былыя музыканты 
* Alter Bridge
* American Pearl
* Atomship
* Ben Moody
* Big Dismal
* Bob Guiney
* Boy Hits Car
* Boysetsfire
* Breaking Point
* Cauterize
* The Crash Motive
* Drowning Pool
* Dust for Life
* Edgewater
* The Exit
* The Februarys
* It’s Alive
* Must
* Seven Wiser
* Stefy
* Stereo Fuse
* Strata
* Stretch Princess
* Submersed
* Trickside

## Саўндтрэкі 
* Daredevil: The Album
* Elektra: The Album
* Fantastic 4: The Album
* John Tucker Must Die Soundtrack
* The Punisher: The Album
* Scream 3: The Album
* Walk The Line Soundtrack
* World’s Strongest Man Soundtrack

## Спасылкі 
* Афіцыйны сайт

Катэгорыя:Лэйблы гуказапісу ЗША
Гітарыст

«Гітарыст-бабыль»]]
]]

**Гітарыст** — музыкант, які грае на гітары. Прафесійныя гітарысты могуць выконваць сольныя творы або граць у складзе ансамбляў ці груп у шырокім дыяпазоне музычных жанраў. У ансамблі гітарыст можа выконваць ролю рытм-гітары або сола-гітары (граючы меладычную партыю па-над басам). Гэтак жа гітарыст можа акампанаваць сабе падчас спеву. У наш час гітарысты граюць з ужываннем найноўшага гітарнага абсталявання, ужываючы разнастайныя працэсы і спосабы здабывання гуку, ад сінтэтычных да электронных гукаў акустычных, электра-, класічных, басовых гітар і інш.

## Гітарысты-віртуозы 
«Гітарыстам гітарыстаў» завуць, сярод іншых, ,
уплывовага шатландскага фолк-рок музыканта. Яго рэвалюцыйны і непаўторны стыль ігры на гітары аказаў уплыў на незлічонае мноства музыкантаў, уключаючы Led Zeppelin, . Яго ранні запіс «Blackwaterside» падхапіў Джымі Пейдж, кампазіцыя запісана ансамблем Led Zeppelin пад назвай «».
Жанравая манера, кірунак музыкі і стыль ігры на гітары шмат у чым абумоўлены паходжаннем і «почыркам» гітарыста.

## Гл. таксама 
* Спіс гітарыстаў
* Спіс найвялікшых гітарыстаў усіх часоў па версіі часопіса Classic Rock
* Спіс найвялікшых гітарыстаў усіх часоў па версіі часопіса Rolling Stone

## Спасылкі 
* Сайт, прысвечаны гітарнай музыцы 
* Часопіс guitarmag.net 

*
Хард-рок

**Хард-рок** (, даслоўна *цяжкі рок* або *цвёрды рок*) — жанр рок-музыкі, які характарызуецца выдзеленай роляй рытм-секцыі, галоўным чынам бас-гітары і ўдарных інструментаў. Кампазіцыі гэтага жанру часта пабудаваны на рыфах у фігурах з памерам 4/4. Хард-рок узнік у 1960-я гады, здабыў звыклыя формы ў канцы 1960-х — пачатку 1970-х гадоў, а яго росквіт прыйшоўся на пачатак 1970-х, пры ўдзеле такіх гуртоў, як Led Zeppelin, Black Sabbath і Deep Purple. Ад хард-рока да сярэдзіны 70-х адгалінаваўся хэві-метал, даўшы пачатак усёй «металічнай» музыцы. Тэрмін «хард-рок» часам таксама выкарыстоўваюць як гіперонім для «цяжкіх» жанраў, такіх як хэві-метал, гранж і г.д., для таго каб адрозніць іх ад поп-рока.

## Спасылкі

Катэгорыя:Жанры рок-музыкі
New Musical Express

**«New Musical Express»** (скарочана **NME**) — англійскі музычны часопіс. Уваходзіць у карпарацыю «Time Warner».

## Гісторыя 
NME, які выдаецца ў Вялікабрытаніі з сакавіка 1952 года. У выпуску ад 14 лістапада таго ж года першым у Вялікабрытаніі апублікаваў хіт-парад сінглаў. У 70-х гадах стаў першым музычным выданнем, які пачаў з сімпатыяй пісаць пра панк-рок. У ліку знакамітых музычных журналістаў, якія супрацоўнічалі з NME, былі Чарлз Шаар Мюрэй, Нік Кент, Тоні Парсанс, Джулі Берчыл.

C 2001 па 2003 гады выходзіў у Расіі.

## Гл. таксама 
* NME Awards

## Спасылкі 
* Афіцыйны сайт nme.com
* Неафіцыйнае расійскае інтэрнэт-выданне Musical-Express.ru

Катэгорыя:Музычныя часопісы
Катэгорыя:Друкаваныя выданні, якія ўзніклі ў 1952 годзе